b'\n_START_ARTICLE_\nVstop Severne Makedonije v Evropsko unijo\n_START_PARAGRAPH_\nVstop Severne Makedonije v Evropsko unijo je proces pridru\xc5\xbeevanja Republike Severne Makedonije v Evropsko unijo. Od leta 2005 je dr\xc5\xbeava tudi uradna kandidatka za pristop.\n_START_SECTION_\nPostopek\n_START_PARAGRAPH_\nUradno je Republika Albanija pro\xc5\xa1njo za \xc4\x8dlanstvo v Evropski uniji podala 26. februarja 2004. Pro\xc5\xa1njo je Evropski svet odobril 9. novembra istega leta._NEWLINE_Na zasedanju, ki je potekalo 15. in 16. novembra 2005, je Evropski svet Republiki Severni Makedoniji dodelil status dr\xc5\xbeave kandidatke za \xc4\x8dlanstvo v Evropski uniji. _NEWLINE_Od 19. decembra 2009 dr\xc5\xbeavljani Severne Makedonije vizumov za vstop v Schengensko obmo\xc4\x8dje ne potrebujejo ve\xc4\x8d. _NEWLINE_Svet za splo\xc5\xa1ne zadeve EU je 26. junija 2018 sprejel "sklepe o stabilizacijsko-pridru\xc5\xbeitvenem procesu EU-Zahodni Balkan, ki vklju\xc4\x8duje Republiko Severno Makedonijo". Evropski svet jih je potrdil 28. junija istega leta. _NEWLINE_EU je pred Severno Makedonije postavila tudi zahtevo, da re\xc5\xa1i klju\xc4\x8dna odprta vpra\xc5\xa1anja z ju\xc5\xbeno sosedo Gr\xc4\x8dijo. Poglavitni problem med dr\xc5\xbeavama je bilo ime "Makedonija", saj ga gr\xc5\xa1ka stran ni podpirala za voljo istoimenske gr\xc5\xa1ke de\xc5\xbeele. 18. junija 2018 sta gr\xc5\xa1ki in makedonski zunanji minister podpisala t. i. Prespanski sporazum, v katerem sta se zavezala k re\xc5\xa1itvi vpra\xc5\xa1anja. Podpisu sta prisostvovala tudi premierja Aleksis Cipras in Zoran Zaev. 11. januarja 2019 je makedonski parlament s potrebno dvotretjinsko ve\xc4\x8dino izglasoval novo ime dr\xc5\xbeave - Severna Makedonija. Odlo\xc4\x8ditev parlamenta je vzbudila veliko odpora v dr\xc5\xbeavi, mednarodna javnost pa je re\xc5\xa1itev pozdravila, 18. junija 2019 tudi Evropski svet. Kljub temu, da pa sta tako Severna Makedonija kot Albanija izpolnili obljube, Evropski svet zelene lu\xc4\x8di za pristopna pogajanja ni pri\xc5\xbegal. V postopku bi naj bila Severna Makedonija v bolj\xc5\xa1em polo\xc5\xbeaju kot Albanija. Obljubljena potrditev pristopnih pogajanj naj bi se zgodila oktobra 2019, a je Evropski svet zaradi nasprotovanja Francije pri\xc5\xbegal rde\xc4\x8do lu\xc4\x8d.'